CELEX: 32020D0372
Language: hu
Date: 2020-02-27 00:00:00
Title: a Tanács (EU) 2020/372 Határozata (2020. február 27.) a nemzetközi polgári repülésről szóló egyezmény 1., 3., 4., 6., 10., 11., 13., 14., 15., 16. és 18. függelékei módosításának elfogadása tekintetében a Nemzetközi Polgári Repülési Szervezet Tanácsában az Európai Unió nevében képviselendő álláspontról

6.3.2020   
               
               
                  HU
               
               
                  Az Európai Unió Hivatalos Lapja
               
               
                  L 71/8
               
            
         A TANÁCS (EU) 2020/372 HATÁROZATA
         (2020. február 27.)
         a nemzetközi polgári repülésről szóló egyezmény 1., 3., 4., 6., 10., 11., 13., 14., 15., 16. és 18. függelékei módosításának elfogadása tekintetében a Nemzetközi Polgári Repülési Szervezet Tanácsában az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A nemzetközi polgári repülésről szóló egyezmény (a továbbiakban: Chicagói Egyezmény), amely a nemzetközi légi közlekedést szabályozza, 1947. április 4-én hatályba lépett. Az egyezmény létrehozta a Nemzetközi Polgári Repülési Szervezetet (ICAO).
                  
               
                     (2)
                  
                  
                     Az Unió tagállamai a Chicagói Egyezmény szerződő felei és az ICAO tagjai, az Unió pedig megfigyelői státusszal rendelkezik bizonyos ICAO-szervekben.
                  
               
                     (3)
                  
                  
                     A Chicagói Egyezmény 54. cikke értelmében az ICAO Tanács nemzetközi szabványokat és ajánlott eljárásokat fogad el.
                  
               
                     (4)
                  
                  
                     2020. március 2-án kezdődő 219. ülésén az ICAO Tanács a Chicagói Egyezmény 1., 3., 4., 6., 10., 11., 13., 14., 15., 16. és 18. függelékeinek módosításait (a továbbiakban: a módosítások) tervezi elfogadni a biztonság, a környezetvédelem és a légi navigáció területén.
                  
               
                     (5)
                  
                  
                     Elfogadásuk után a tervezett módosítások a Chicagói Egyezménnyel összhangban és az említett egyezményben meghatározott korlátozások között az ICAO valamennyi államára nézve kötelező érvényűek lesznek, beleértve az összes uniós tagállamot is, továbbá meghatározó módon fogják befolyásolják az uniós jogszabályok tartalmát.
                  
               
                     (6)
                  
                  
                     Ezért helyénvaló meghatározni a módosítások tekintetében az ICAO Tanácsban az Unió nevében képviselendő álláspontot
                  
               
                     (7)
                  
                  
                     E határozat hatálya a módosítások tartalmára korlátozódik olyan mértékben, amilyen mértékben az említett tartalom a túlnyomó részben már közös uniós szabályok által szabályozott területhez tartozik. E határozat nem érinti a légi közlekedés területére vonatkozó hatásköröknek az Unió és a tagállamok közötti megoszlását.
                  
               
                     (8)
                  
                  
                     Az Unió által az ICAO Tanácsban képviselt álláspont támogatja a módosításokban kifejtett politikákat, mivel azok hozzájárulnak a légi közlekedés biztonságával és a környezetvédelemmel kapcsolatos szabványok javításához.
                  
               
                     (9)
                  
                  
                     Az Unió álláspontját az Unió azon tagállamai képviselik együttesen eljárva, amelyek tagjai az ICAO Tanácsnak,
                  
               ELFOGADTA EZT A HATÁROZATOT:
         
            1. cikk
            A Nemzetközi Polgári Repülési Szervezet (ICAO) 219. ülésén a nemzetközi polgári repülésről szóló egyezmény (1) 1., 3., 4., 6., 10., 11., 13., 14., 15., 16. és 18. függelékei módosításának elfogadása tekintetében az ICAO Tanácsban az Unió nevében képviselendő álláspontot az Unió azon tagállamai képviselik együttesen eljárva, amelyek tagjai az ICAO Tanácsnak.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. február 27-én.
            
               
                  a Tanács részéről
               
               
                  az elnök
               
               D. HORVAT
            
         
         
            (1)  Lásd az ST 6180/20 számú dokumentumot, amely elérhető a http://register.consilium.europa.eu.oldalon.